**KUNSTHØGSKOLEN I OSLO  
Informasjonsskriv til samtykkeerklæring til bruk av bilder, film- og lydopptak**

I forbindelse med gjennomføringen av studentforestillingen

*[sett inn tittel på forestillingen]*

ved Kunsthøgskolen, ber vi om ditt samtykke til tilgjengeliggjøring av bilder, film- og lydopptak for allmennheten.

**Formål**

Formål med å gjøre opptak av studentforestillingen er dels å gjøre opptaket tilgjengelig for almenheten, men også å dokumentere studentforestillingen:

* Tilgjengelig for allmenheten: For at studentforestillingen skal kunne gjøres offentlig tilgjengelig må det innhentes individuelle samtykker fra alle involverte før offentliggjøringen. Dersom en eller flere ikke samtykker til offentliggjøringen vil opptaket ikke bli offentliggjort. Behandlingsgrunnlaget for offentliggjøring er *samtykke.*
* Dokumentasjon: Det har uansett almen interesse å bevare bilde-, film- og lydopptak fra denne studentforestillingen. Opptak av studentforestillinger som har almen interesse vil bli lagret i Kunsthøgskolens vitenarkiv. I helt spesielle tilfeller kan det søkes om innsyn begrunnet i undervisnings- og forskningsformål som er i allmenhetens interesse. Behandlingsgrunnlaget vil da være *en oppgave i allmennhetens interesse*.

**Dine rettigheter etter åndsverkloven**

Som deltaker eller øvrig rettighetshaver i studentforestillingen har du rettigheter til bilde- og lydmateriale fra dette i henhold til åndsverkloven. For å gjøre bilder, film- og lydopptak som Kunsthøgskolen har tatt fra forestillingen tilgjengelig for allmennheten, trenger vi derfor ditt samtykke.

Kunsthøgskolen trenger også samtykke til bruken av materialet, og vi ber derfor om ditt samtykke til offentliggjøring og fremstilling av digital kopi fra vitenarkiv. Deltakere vil bli kreditert i henhold til god skikk.

**Dine rettigheter etter personopplysningsloven**

Bilder av deg, filmsekvenser eller lydopptak hvor du bidrar er å anse som personopplysninger. Bruken av personopplysninger er regulert gjennom personopplysningsloven. Kunsthøgskolen ønsker å bruke personopplysninger om deg i form av bilde, film og lydopptak fra arrangementetsom er holdt i regi av Kunsthøgskolen i Oslo til formålene som er beskrevet over. Kunsthøgskolen behandler personopplysningene i samsvar med personvernregelverket.

Bildet, film- og lydopptaket vil gjøres offentlig tilgjengelig gjennom Kunsthøgskolens vitenarkiv.

Kunsthøgskolen behandler opplysninger om deg basert på ditt *samtykke*.

Så lenge du kan identifiseres i bilde- og lydmaterialet, har du disse rettighetene etter personopplysningsloven:

* Innsyn i opplysningene Kunsthøgskolen behandler om deg, og å få utlevert en kopi av opplysningene
* Å få rettet opplysninger om deg som er feil eller misvisende
* Å få slettet personopplysninger om deg

Dersom du mener at personopplysningene dine ikke har blitt behandlet på en korrekt og lovlig måte, eller hvis du mener at Kunsthøgskolen ikke har klart å oppfylle dine rettigheter, har du mulighet til å klage over behandlingen ved å kontakte høgskolens personvernombud.

Personvernombudet kan nås via e-post: [personvernombudet@khio.no](mailto:personvernombudet@khio.no).

(Se samtykkeerklæring til signatur nedenfor)

**KUNSTHØGSKOLEN I OSLO  
Samtykkeerklæring for bilde/film/lydopptak**

Jeg har mottatt og forstått informasjon om offentlig tilgjengeliggjøring av studentforestillingen

*[Sett inn tittel på forestillingen]*,

og har fått anledning til å stille spørsmål. Bilde, film- og lydopptak skal være tatt i forbindelse med forestilling i regi av Kunsthøgskolen i Oslo (eventuelt i samarbeid med andre aktører).

* Jeg samtykker til at bilde, film- og lydopptak av forestillingen gjøres offentlig tilgjengelig i Kunsthøgskolens vitenarkiv
* Jeg samtykker ikke til at bilde, film- og lydopptak av forestillingen gjøres offentlig tilgjengelig i Kunsthøgskolens vitenarkiv

Samtykket kan trekkes tilbake.

Ønsker du å trekke samtykket tilbake, så henvend deg til [postmottak@khio.no](mailto:postmottak@khio.no) .

.

|  |  |
| --- | --- |
| Fullt navn |  |
| Dato |  |
| E-post |  |
| Avdeling |  |

…………………………………………………………………………………………………………………………………………………………………….….

Signatur

Til bruk for den som innhenter samtykket

|  |  |
| --- | --- |
| Ansvarlig for å innhente samtykket |  |
| Til hvilken forestilling innhentes samtykket |  |

Samtykkeerklæringen skal arkiveres i saksarkivet (public360) hos Kunsthøgskolen.

Versjon 02.03.2022. Godkjent av direktør.